Raymond Kirsch

De Raymond Kirsch, gebuer den 18. Januar 1942 zu Habscht, a gestuerwen den 11. Mäerz 2013Wort.lu: Raymond Kirsch verstorben zu Lëtzebuerg, war e lëtzebuergesche Jurist, Ekonomist a Banquier.

Nodeem en um Lampertsbierg am Jongelycée seng Première gemaach hat, huet en zu Paräis Droit a Politikwëssenschafte studéiert. Um Institut d'études politiques huet e säin Diplom an de Politikwëssenschafte kritt. Duerno huet en op der Universitéit Bréissel en Doktertitel an der Ekonomie gemaach an zu Lëtzebuerg en Doktertitel an Droit zouerkannt kritt.

Vun 1977 bis 1989 war hie President vun der Société nationale de crédit et d'investissement a praktesch zur selwechter Zäit (1976 bis 1989) war hie Vizegouverneur vun der Weltbank.

Vun 1985 bis 1989 war hien Directeur du Trésor am Finanzministère a vun 1985 bis 1998 President vum Institut monétaire luxembourgeois.

Tëscht 1989 an 2004 war de Raymond Kirsch Generaldirekter vun der Spuerkeess, sain Nofollger gouf de Jean-Claude Finck.

Vum 1. Februar 2004 bis den 20. Abrëll 2011 war hie President vum Verwaltungsrot vun der Lëtzebuerger Bourse"Election de Raymond Kirsch à la présidence du Conseil d'administration" paperjam.lu, 16.01.2004.. Virdru war en, vun 1979 bis 1985 Regierungskommissär, zanter 1990 Administrateur, an zanter 1993 Vizepresident vun der Bourse. Hie war och vun 2004 bis 2011 President vun der Universitéit Lëtzebuerg a Verwaltungsrotmember vun ë. a. der Cargolux, CLT-UFA, La Luxembourgeoise, Luxair, Millicom, Paul Wurth S.A. an SES.

Den 13. Januar 1983 gouf hie Member am Staatsrot. Den 1. November 1991 gouf e Vizepresident vun där Institutioun. Vum 14. Januar 2000 bis den 13. Januar 2001 war en hire President.

 Gielercher 


 Literatur 
 Luxemburger Wort Nr.61 vum 13. Mäerz 2013, S. 4: Raymond Kirsch †
 Luxemburger Wort Nr.61 vum 13. Mäerz 2013, S. 67: Doudesannonce Raymond Kirsch

Kategorie:Gebuer 1942
Kategorie:Lëtzebuergesch Ekonomisten
Kategorie:Lëtzebuergesch Juristen
Kategorie:Lëtzebuergesch Banquieren
Kategorie:Membere vum Staatsrot zu Lëtzebuerg
Kategorie:Presidente vum Staatsrot zu Lëtzebuerg
Kategorie:Grand officier de l'ordre de la couronne de chêne
Kategorie:Gestuerwen 2013